আমাদের চারপাশে সবসময় বিরাজমান জীবাণুর হাত থেকে রক্ষা পাওয়া বেশ কঠিন। যেকোনো অসুস্থতার জন্য জীবাণু বহুলাংশে দায়ী। তবে জীবাণু থেকে রক্ষা পাওয়ার জন্য কিছু উপায় আছে। সপ্তাহান্তে নিজের পার্স ও অফিস ব্যাগ ঝেড়ে পরিষ্কার রাখুন। মাসে এক দিন ঘরের বিভিন্ন স্টোরেজ পরিষ্কার করে বাড়তি জিনিস ঝেড়ে ফেলুন। সপ্তাহজুড়ে পরার পোশাক নির্বাচন করে, ধুয়ে ছুটির দিনে ইস্ত্রি করে রাখুন। বাসার কাজে ব্যবহূত যেকোনো কাপড়ের টুকরো যা দিয়ে ধুলাবালি বা ঘর মোছা হয় সেগুলো এক দিন পরপর গরম পানিতে ধুয়ে শুকিয়ে নিন। পথের ধারে সাজিয়ে রাখা খোলা খাবার খাবেন না। পাবলিক ফোন ব্যবহারে সতর্ক থাকুন। এসব ফোনের রিসিভার, মাউথপিসে জীবাণু থাকার সম্ভাবনা রয়েছে। সর্দি কাশিতে আক্রান্ত ব্যক্তির সংস্পর্শ থেকে দূরে থাকুন। ফুটপাথ থেকে কম দামি সুগন্ধি কিনে ব্যবহার করবেন না। পুরনো কাগজপত্র, বইয়ের পাতা উল্টানোর সময় আঙুল দিয়ে মুখের থুথু বা লালা ব্যবহার করবেন না।